Sense escàndol no hi ha titular | Juvenópolis\nSense escàndol no hi ha titular\nL’any 2006 l’opinió pública catalana es posava les mans al cap i exclamava que una cosa així no podia tornar a passar mai més. Esclatava a 5 columnes el Cas Alba, la història d’una nena que amb només 2 anys, havia rebut uns maltractes brutals en l’àmbit familiar. El país sencer va seguir en directe l’evolució de l’Alba i va saber que seria ingressada en un Centre d’Acollida de Menors.\nDesprés d’hores i dies de morbo televisat, l’Administració va refer uns protocols que accentuaren la prevenció en casos de possibles maltractes a infants. S’hi destinaren gran quantitat de recursos. Llavors érem rics, podíem gastar, endeutar-nos, cobrar comissions i ningú preguntava. I així va ser com la Senyora Prevenció va omplir els centres de menors catalans d’un bon grapat d’infants pels qui ningú més preguntaria durant molt de temps. L’Alba estava bé, els menors del país protegits i un nou tema (que, com el de l’Alba, segurament ningú ja recorda) prenia el relleu en l’agenda mediàtica.\nL’any 2009, durant el desembre, quan miraculosament gran nombre d’individus en les nostres societats occidentals senten de cop, com la bondat i la compassió els brollen de l’interior, l’opinió pública catalana i l’espanyola es posaven les mans al cap i exclamaven que una cosa així no podia tornar a passar mai més. Amnistia Internacional va denunciar maltractes sistemàtics en diversos centres terapèutics de menors de Catalunya, Madrid i Andalusia, comunitats que concentren el 55% d’aquests tipus de centres a tot l’Estat. Segons denunciava l’informe, entre els càstigs més freqüents hi havia “emmordassar als nens en una cadira a la intempèrie, privar-los d’aliment, tancar-los en cel·les d’aïllament, prohibir les visites familiars”, així com “contencions físiques (subjeccions), mecàniques (lligams) o farmacològiques (medicació forçada com a mesura sancionadora)”.\nCom és habitual al nostre país, ningú va dimitir després d’aquestes revelacions i l’Administració es va limitar a fer el llistat de mesures que prendria perquè “mai més es repeteixin fets com aquests que ningú coneixia”. Arribat aquest punt un comentari sobre l’anterior frase comodí, salvadora de polítics, ¿no trobeu que s’assembla bastant a la que ahir va deixar anar al Senat espanyol el Sr. Mariano Rajoy per disculpar-se dels nous escàndols per corrupció? Curiós.\nI per què, avui 29 d’octubre de 2014, és un bon dia per recordar aquestes dues notícies que van sacsejar l’opinió pública el 2006 i el 2009? Doncs perquè actualment els infants i joves tutelats per l’Administració tenen hipotecat el seu futur com mai abans l’havien tingut. Les retallades sostingudes des de l’inici de la crisi econòmica actual, ens han retornat en un escenari en que educadores i educadors han de recomanar a joves amb gran potencial que no vagin a la universitat ja que, amb l’augment de taxes i la reducció dràstica d’ajudes i beques específiques, difícilment podrien fer-se’n càrrec. Menjar de pèssima qualitat, zero activitats extraescolars, professionals que poden estar dos mesos seguits anant a treballar sense cobrar… i per estalviar encara més, contenció al nucli familiar sempre que es pugui.\nCentenars de joves tutelats en situacions llunyanes al que seria desitjable, centenars de joves tutelats que es veuen empesos al precipici quan fan 18 anys, disposeant només d’un acompanyament del que, la majoria d’ells i elles, no podran gaudir fins gaire més enllà dels 19… I per què els mitjans de comunicació, que han demostrat poder preocupar-se tant pel cas dramàtic d’una sola nena o dels residents maltractats en uns pocs centres, no posen mai a l’agenda la situació d’aquests centenars de joves?\nArribats a aquest punt ningú descobrirà la sopa d’all. Ens coneixem tots prou bé tots plegats. Tothom comença a tenir clar que, sense escàndol no hi ha titular.\nA la pel·lícula Fuerte Apache podem veure una reproducció de la dinàmica d’alguns Crentres Residencials d’Acció Educativa (CRAE).\nInformació institucional de la Generalitat de Catalunya sobre infància i adolescència.\nOrganitzacions socials en lluita.\nEtiquetas: Adolescència, centre, centres, CRAE, escàndol, infància, maltractes, menors, retallades, serveis, titular


OBRINT CAMINS: 2014\nPROGRAMA DEL 10 DESEMBRE 2014\nConversa amb Xavier Artigas, nou delegat d'ecumenisme i relacions interreligioses del Bisbat de Sant Feliu de Llobregat. Programa conduït per Àngel Beumala i Carme Gomà.\nPROGRAMA DEL 4 DESEMBRE 2014\nEl 13 de desembre, diada de Santa Llúcia, s'inaugurarà un gran pessebre a la parròquia fet amb motius molinencs. En parlem amb els seus autors, els pessebristes Jesús Jiménez, Josep Vinyets, Cesca Fernández i Nil Vinyets. Programa conduït per Judith Herrera i Xabier Pichel.\nPROGRAMA DEL 26 NOVEMBRE 2014\nDavid Manuel Vàzquez "Manu" és un jove de 23 anys, antic monitor del MIB -l'esplai de la parròquia-, que recentment ha participat a les activitats de la comunitat ecumènica de Taizé. L'hivern passat va ser a Estrasburg, a la trobada internacional de joves, i aquest estiu ha viscut uns dies al cor de la comunitat, al llogarret de Taizé (Borgonya, França). Al programa d'avui comparteix la seva experiència amb nosaltres. Programa conduït per Teresa Canals i Jesús Jiménez.\nPROGRAMA DEL 19 NOVEMBRE 2014\nEntrevista a la reconeguda dibuixant i ninotaire Pilarín Bayés arran de la seva recent il·lustració de l'obra "La Bília de tots", una versió de la bíblia adreçada als infants. Programa conduït per Judith Herrera, Xavier Aymerich, i Maribel Baraza.\nPROGRAMA DEL 12 NOVEMBRE 2014\nEntrevista a Pilar Mas Muntaner, membre de la delegació de Molins de Rei de l'Associació Familiars Alzheimer del Baix Llobregat (AFA). Programa conduït per Àngel Beumala i Carme Gomà.\nPROGRAMA DEL 5 NOVEMBRE 2014\nEl dia 15 de juny de l'any 2004 es va crear la nova diòcesi de Sant Feliu de Llobregat. D'això enguany en fa 10 anys i per celebrar-ho s'han programat un seguit d'actes. Ens en parla mossèn Josep Torrente, rector de Castellbisbal i El Papiol, i delegat de mitjans de comunicació del bisbat. Programa conduït per Xavier Aymerich, Judith Herrera i Maribel Baraza.\nPROGRAMA DEL 17 SETEMBRE 2014\nEl dissabte 25 de gener es va inaugurar la llar d'acollida Magdalena Bonamich, al carrer Àngel Guimerà de Molins de Rei, gestionada per Caritas Diocesana. Avui ja es troba a ple rendiment i en el programa recollim el testimoni de dos dels seus habitants, la Soledad i el Carlos Alberto. Programa conduït per Judith Herrera, Maribel Baraza i Xavier Aymerich.\nPROGRAMA DEL 10 SETEMBRE 2014\nEl passat 7 de juliol, l’auditori del Caixaforum de Barcelona es va omplir de gom a gom amb 400 persones, representant les desenes d’entitats cristianes que han donat suport al Pacte Nacional pel Dret a Decidir. Avui, vigília de la diada de l'11 de setembre, dediquem el programa a aquest tema, retransmetent en diferit la taula rodona que es va fer en aquest acte, i en la que hi van participar Joan Rigol, Viqui Molins i Miquel Calçada, amb Jordi Roigé com a moderador.\nPROGRAMA DEL 23 JULIOL 2014\nEntrevista al rellotger Josep Martínez Urgellès sobre la restauració que acaba de fer del rellotge que hi havia al campanar de l’antiga església de Molins de Rei, la que fou inaugurada el 1870 i enderrocada els primers dies de la guerra civil. Aquest mateix rellotge posteriorment es va instal·lar a l'església actual (inaugurada l'any 1945) i és el que ens ha marcat les hores fins l’any 1994, que és quan es va canviar pel rellotge electrònic que hi ha ara. Programa conduït per Àngel Beumala i Carme Gomà.\nPROGRAMA DEL 16 JULIOL 2014\nEntrevista a Daniel Andreu, pare d'un fill de 6 anys amb una discapacitat per comunicar-se, i promotor de l'aplicació informàtica GUEOPIC. A través d'ella, nens amb hipoacúsia, autisme, i d'altres discapacitats, poden expressar-se, ja sigui creant una frase o simplement prement una imatge. El dispositiu és molt senzill d'utilitzar, es pot fer servir en mòbils i tauletes, i també pot ser útil a malalts d'alzheimer o a persones grans que ja no poden interaccionar amb l'entorn. Programa conduït per Cesca Fernández, Mar Tornero i Francesca Orpinell.\nPROGRAMA DEL 9 JULIOL 2014\nFa uns mesos va començar a funcionar el cor parroquial de l'Església de Sant Miquel de Molins de Rei. En parlem amb la seva directora, Margarida Casadesús, i dues cantaires, Carme Valls i Roser Trepat. Programa conduït per Xavier Aymerich i Maribel Baraza.\nPROGRAMA DEL 2 JULIOL 2014\nEl passant 10 de juny es va fer al peu del campanar de l’església parroquial de Molins de Rei un acte de record i homenatge a Jacint Verdaguer, en el 112 aniversari de la seva mort. En el programa d'avui escoltem una selecció de poemes de mossèn Cinto procedents del poemari “Al Cel” (1903), musicats i cantats per Roger Mas en el seu disc "Les cançons tel·lúriques" (2008). Programa conduït per Àngel Beumala i Carme Gomà.\nPROGRAMA DEL 25 JUNY 2014\nEntrevista a dos joves seminaristes del nostre bisbat de Sant Feliu de Llobregat. Els dos estudien al Seminari de Barcelona per ser capellans. Jordi Mondragon té 30 anys, és de Viladecans, i ja fa tres anys que és al seminari. Enguany ha cursat segon de filosofia i l'any que ve farà tercer de teologia, amb el que podem dir que es troba a l'equador dels estudis. Xavi Muntané és del Prat de Llobregat, té 22 anys, i just ha acabat el grau universitari d'infermeria. Ha entrat al seminari aquest curs i ha fet l'anomenat curs introductori. Programa conduït per Maribel Baraza i Xavier Aymerich.\nPROGRAMA DEL 18 JUNY 2014\nEl passat dissabte 14 de juny diversos adults van rebre el sagrament de la confirmació a l'Església de Sant Miquel de Molins de Rei. En parlem amb el diaca Miquel Àngel Jiménez, i Anna Alonso, una de les persones que va rebre el sagrament aquell dia. Programa conduït per Francesca Orpinell i Cesca Fernández.\nPROGRAMA DEL 11 JUNY 2014\nEl dissabte passat, 7 de juny, més de dos mil joves cristians d'arreu de Catalunya van celebrar a Banyoles l'Aplec de l'Esperit. En parlem amb Carles Muñiz, delegat de joventut del Bisbat de Sant Feliu de Llobregat, i Anna Artés, membre del grup de joves de la parròquia. Programa conduït per Judith Herrera, Xavier Aymerich i Maribel Baraza.\nPROGRAMA DEL 4 JUNY 2014\nEntrevista a Victorina Villar, membre de la PAH de Molins de Rei (Plataforma d'Afectats per la Hipoteca): "El 2012 hi va haver 23 desnonaments a Molins de Rei, la majoria per problemes de no poder pagar el lloguer. La idiosincràsia d'un poble petit com Molins fa que els afectats tinguin vergonya i sentiment de culpa, i abandonin l'habitatge sense fer gaire soroll. Per això l'objectiu de la PAH és que les persones demanin ajut abans de que sigui massa tard. Durant la bombolla immobiliària els lloguers eren tan cars que la via normal per accedir a l'habitatge era signar una hipoteca. Malgrat ser fraudulenta i abusiva perquè era fruit de l'especulació, tothom tenia diners i feina, i es podia pagar. La crisi actual ens ha afectat a tots d'una manera o una altra, no s'han de sentir culpables." Programa conduït per Àngel Beumala i Carme Gomà.\nPROGRAMA DEL 28 MAIG 2014\nConversa amb Lancy Dodem, cap de comunicació i representant a l'Estat de la Fundación Vicente Ferrer (repetició de la monografia del 14 de maig). Programa conduït per Cesca Fernández i Francesca Urpinell.\nPROGRAMA DEL 21 MAIG 2014\nEntrevista a Daniel Juliá Galván, director gerent de REIR (Recursos Educatius per la Infància en Risc). A aquesta ONG anirà destinada la recaptació que es faci en el "pa amb oli solidari" d’aquest divendres 23 de maig de 2014, al menjador del col·legi Manyanet Molins de Rei (antic col·legi Sant Miquel).\nPROGRAMA DEL 14 MAIG 2014\nConversa amb Lancy Dodem, cap de comunicació i representant a l'Estat de la Fundación Vicente Ferrer, ONG de cooperació internacional que desenvolupa els seus projectes solidaris a l'Índia. En Lancy va néixer en aquell país i es va criar en una llar de la fundació, va conèixer personalment el jesuita Vicent Ferrer (1920-2009), actualment viu a Barcelona, i ara acaba de publicar un llibre (Mi viaje al norte) on posa de manifest els contrastos entre l'Orient i l'Occident. L'entrevista té el valor afegit de que la locutora de Ràdio Molins de Rei, Judith Herrera, el va conèixer personalment a l'Índia quan era un infant. Programa conduït per Maribel Baraza, Xavier Aymerich, i Judith Herrera.\nPROGRAMA DEL 7 MAIG 2014\nLa feina constant i silent de Josep Maria Fabró va saltar a primera línia mediàtica arran de l'entrevista que li feu el periodista Jordi Évole, per al seu popular programa de TV "Salvados". Aquest humil i savi capellà de Martorell, que per no tenir no té ni parròquia, és entrevistat a l'Obrint Camins d'avui per Cesca Fernández, Mar Tornero, i Francesca Orpinell. Ens parla de la seva feina amb els reclusos de les presons però també de la seva trajectoria vital, plena de sorpreses.\nPROGRAMA DEL 30 ABRIL 2014\nEntrevista a Bartomeu Martí, membre de la plataforma "Santa creu és Molins de Rei". Arran de la propera revisió de límits termenals, aquest col·lectiu reclama que l'enclavament on es troben l'església de Santa Creu d'Olorda, i l'esplanada del seu davant, pertanyin al terme municipal de Molins de Rei, i no al de Barcelona com succeeix ara. Inexplicablement, el terme molinenc acaba just a pocs metres de la paret del darrere de l'església. Raons històriques, afectives i de proximitat, justifiquen que es rectifiqui aquesta incoherència. Més informació: sites.google.com/site/santacreuesmolinsderei\nPROGRAMA DEL 23 ABRIL 2014\nEntrevista a Xavier Pagès Castañer, consiliari de la Pastoral del Sord a la parròquia de Santa Teresa de l'Infant Jesús, de Barcelona. La Pastoral del Sord adapta les comunicacions orals i escrites de la vida parroquial a les dificultats de comprensió i expressió que poden tenir les persones amb discapacitat auditiva, sordes o sordcegues, superant les barreres a la comunicació. Programa conduït per Judith Herrera i Maribel Baraza.\nPROGRAMA DEL 16 ABRIL 2014\nEntrevista al molinenc Jesús Jiménez Colàs, nou president del moviment Acció Catòlica Obrera (ACO). Programa conduït per Cesca Fernández, Mar Tornero i Francesca Orpinell.\nPROGRAMA DEL 9 ABRIL 2014\nEntrevista a Josep Raventós Cartró, membre de l’Associació Obrera de Molins de Rei, i comissari de l’exposició de dibuixos de Joan Amat i Fisa que es va poder veure entre el 23 de desembre de 2013 i el 2 de febrer de 2014 a la sala d’exposicions del Museu Municipal. Programa conduït per Àngel Beumala i Carme Gomà.\nPROGRAMA DEL 2 ABRIL 2014\nEl 26 d'abril, el col·lectiu de viudes de Molins de Rei, vinculat a la parròquia, organitza la trobada general de d'associacions de viudes de Catalunya. En parlem amb Carme Valls i Núria Font, membres de la Junta directiva d'aquesta entitat molinenca. Programa conduït per Judith Herrera, Xavier Aymerich i Maribel Baraza.\nPROGRAMA DEL 26 MARÇ 2014\nPROGRAMA DEL 19 MARÇ 2014\nConversa amb en Carles Elías, rector de la parròquia de Sant Mateu d’Esplugues de Llobregat, arran de la conferència "El paper dels laics en l’Església", realitzada dins el cicle de xerrades quaresmals. La segona part del programa està dedicada a l'acte organitzat per "Molins de Rei amb el Sahara" per presentar el projecte "per cada mina una flor", una iniciativa de sensibilització i denúncia del mur marroquí al Sahara Occidental.\nPROGRAMA DEL 12 MARÇ 2014\nEntrevista amb el Pare Bernabé Dalmau, monjo de Montserrat, amb motiu de la conferència quaresmal "El papa Francesc i la seva exhortació apostòlica Evangelii gaudium" (dijous 13 de març, 21h, sala d'actes parroquial). Programa conduït per Xavier Aymerich, Judit Herrera i Maribel Baraza.\nPROGRAMA DEL 5 MARÇ 2014\nConversa amb dos membres del grup AL-ANON de Molins de Rei, Pablo i Claudia, amb motiu del 50è aniversari d'aquesta associació a nivell estatal. Des de 1951, AL-ANON ofereix esperança i ajuda als amics i familiars de les persones que pateixen la malaltia de l'alcoholisme. Programa conduït per Cesca Fernaández, Mar Tornero i Francesca Orpinell.\nPROGRAMA DEL 26 FEBRER 2014\nEn aquest programa escoltem el moment del col·loqui amb Joan Clofent, l’alpinista que va venir per la Fira a Molins de Rei. Va ser convidat pel Centre Excursionista, i va projectar el seu documental titulat “els meus set cims”, que té per objectiu donar ànims a tots els malalts de càncer. Això va ser a la sala d’actes de la Federació Obrera de Molins de Rei, la tarda del dissabte 1 de febrer de 2014. Programa conduït per Àngel Beumala i Carme Gomà.\nPROGRAMA DEL 19 FEBRER 2014\nAvui entrevista a Jesús Ballaz, escriptor, traductor i editor molinenc especialitzat en literatura infantil i juvenil. Ell és l'autor del text del llibre "La Bíblia de tots", una edició de la Bíblia adreçada a infants que acaba de publicar l'editorial Claret, amb dibuixos de Pilarín Bayés, i que ha tingut un gran èxit de crítica. Programa conduït per Judith Herrera, Maribel Baraza i Xavier Aymerich.\nPROGRAMA DEL 12 FEBRER 2014\nAmb motiu de la festivitat de la Mare de Déu de Lourdes (11 de febrer), dediquem el programa d'avui als voluntaris de l'Hospitalitat de Lourdes. Entrevista Pere Pellisa i Maria Pellisa, voluntaris de la diòcesi de Tortosa, i Pere Saura, voluntari de Molins de Rei. Programa conduït per Mar Tornero, Francesca Urpinell i Cesca Fernàndez.\n[àudio no disponible]\nPROGRAMA DEL 5 FEBRER 2014\nPer conèixer millor la Comunitat Islàmica de Molins de Rei avui hem entrevistat a Abdelkalder Boulkaddid, un dels seus representants. Programa conduït per Àngel Beumala i Carme Gomà.\nPROGRAMA DEL 29 GENER 2014\nConversa amb Artur Garro i Josep Almo, de l'Associació dels Tres Tombs de Molins de Rei. Si bé a la vila aquesta festa popular es realitzarà el diumenge 23 de febrer, el passat divendres 18 de gener es va celebrar la festivitat de Sant Antoni Abat amb una missa a l'església de Sant Miquel. Els nostres convidats expliquen al programa com seran els "tres tombs" d'enguany. Programa conduït per Xavier Aymerich, Judith Herrera i Maribel Baraza.\nPROGRAMA DEL 22 GENER 2014\nEntrevista al treballador social de Caritas de Molins de Rei, Josep Francesc Canal ("Junior"), arran de la propera inauguració, aquest dissabte 25 de gener, de la casa d'acollida "Magdalena Bonamich", a l'immoble del carrer Àngel Guimerà, núm.9, de Molins de Rei. Programa conduït per Cesca Fernández, Mar Tornero, i Francesca Orpinell.\nPROGRAMA DEL 15 GENER 2014\n"La bufanda de la iaia" és un projecte solidari destinat a recaptar fons per lluitar contra la soledat de les persones grans. Ens ho explica Àlex Gutiérrez, membre de l'associació "Amics de la gent gran". Programa conduït per Carme Gomà i Àngel Beumala.\nPROGRAMA DEL 8 GENER 2014\nEntrevista a Ramon Batlle, gerent i director general de l'empresa de llavors Semillas Batlle. Des de fa anys desenvolupen una acció solidària anomenada "hort solidari". En un hort d'una hectàrea de la seva propietat conreen cada any diferents llegums i hortalisses, i la collita la lliuren directament a l'organització Caritas. Programa conduït per Xavier Aymerich, Judith Herrera i Maribel Baraza.


El Concert de Primavera de l'Orfeó Reusenc arriba a la 10ena edició\nImatge d'una ediciño anterior del Concert de Primavera de l'Orfeó Reusenc.\nEl concert que anualment ofereixen tots els cantaires de l’entitat tindrà lloc el proper divendres 19 de maig a les 21.00h\nActualitzada 17/05/2017 a les 13:04\nUn any més, el teatre de l’Orfeó Reusenc serà l’escenari on l’Orfeó Reusenc, dirigit per Albert Galcerà i amb les veus de més de quaranta cantaires, oferirà un repertori variat basat en la música popular catalana i cançons d'arreu del món.\nEl concert, com ja és habitual, també comptarà amb la presència de la coral infantil Els Somniadors i la coral de veterans de L’Encís.\nEl cant comú d’aquest any, musicat per Emili Sanz, director de l’Encís, servirà per culminar la celebració de l’aniversari d’un concert que s’ha consolidat dins els actes tradicionals de l’Entitat. Les entrades tindran un preu de 3 euros i es podran adquirir de manera anticipada el dijous 18 de maig de 19h a 20h i a la guixeta de l’entitat una hora abans de l’inici del concert.


Per a mi és un dels grans de la paraula escrita. M’adono que enguany és el centenari del seu naixement. Amb els seus llibres he viscut l’horror pur, net, sense matisacions\nActualitzada 20/10/2019 a les 06:51\nPer a mi és un dels grans de la paraula escrita. M’adono que enguany és el centenari del seu naixement. Amb els seus llibres he viscut l’horror pur, net, sense matisacions.\nEl filòsof Manel-Reyes Duarte diu que: “D’entre tots els testimonis, d’entre tots els supervivents, potser Levi és la figura més important.” “N’hi ha hagut\n–continua– de més famosos, premis Nobel com Kertész, de molt mediàtics, com Semprún, o de molt impactants en l’opinió pública, com Anna Frank.” “Però cap amb la seva credibilitat. Podia dir moltes coses perquè va viure molt, però sabia que n’hi havia d’altres que podien dir molt més. Però aquests altres no van tornar. Volia que quan ell parlés, la seva paraula remetés al silenci dels que ja no podien parlar.”\nSi això és un home, Els enfonsats i els salvats, Defecte de forma, Jo, qui us parla són llibres que haurien de ser gairebé de capçalera, i més avui, quan en tantes coses ens apropem a altres pre-Auschwitz. Ell mateix ens adverteix “que si ha passat, pot tornar a passar”.\nLa societat mundial, avui, és en molts llocs laboratoris de maldat, de deshumanització total. Com bé diu el filòsof citat, Reyes-Duate:\n“Les lògiques que va denunciar [PRIMO LEVI, l’escriptor torinès] i que van portar al desastre continuen vigents. Levi afirmava que havia passat el que era impensable.” I quan passa el que és impensable hem de revisar els nostres pensaments. De fet, continuem pensant igual que abans d’Auschwitz; pràcticament no ha influït gens en la nostra manera d’entendre la política, ni l’ètica, ni l’estètica.\nVaig llegir Si això és un home ja fa una colla d’anys. Em va impactar profundament. Era una època en què m’interessava molt el nazisme, els camps de concentració, l’holocaust. Després vaig tenir l’oportunitat de llegir-lo en italià. Ara, assabentat del centenari del seu naixement, l’he rellegit. I el xoc encara, si és possible, ha estat més fort. És el que pretenia Levi, que de la seva lectura en sorgís una reacció, altrament seria simple literatura més o menys elèctrica. I res més.\nI la reacció no és ni més ni menys que no es pot oblidar, que cal tenir memòria, i que cal estar a l’aguait perquè hi ha símptomes preocupants de ressorgiment a la vella Europa de voler que la barbàrie i la maldat reneixin de nou. El concepte extermini no és una simple elucubració, Només cal mirar el que succeeix amb els kurds. I en un terreny menys bèl·lic, però igualment perillós, la persecució de les minories no és res més que retalls aparentment banals de la maldat d’Auschwitz i de “la puresa racial”. Els Trump, els Bolsonaro, els Erdogan són cabdills de la mort i de la maldat. Per això convé rellegir de tant en tant autors com Primo Levi.\nAmb ell, tots ens preguntem com és possible que en una societat culta i avançada com l’alemanya pogués passar el que\nva passar. Com és possible que ningú en sabés res? A la matei-\nxa França –excepte la resistència...–, ulls clucs. Avui ja no és possible no saber el que succeeix al món –amb els seus camps de refugiats, els de concentració, els genocidis, les guerres injustificades totalment–. Això sí, Europa (molta part), l’OTAN, l’ONU com a màxim, càstigs com no vendre armes, pujada d’aranzels i deixem-ho córrer.\nDeshumanització, crueltat, masses embogides a l’entorn de bojos governants facilitant al màxim que la gent no mori pel gas, sinó per la fam i la inacció dels mandataris. Des d’aquesta vella i pacífica –fins ara– Andorra, és bo recordar, servar la memòria, però no n’hi ha prou. Cal mirar l’entorn. I al cap de 70 anys del que descriu Primo Levi, l’arbre de la memòria gairebé s’ha desfullat i ha deixat un llarg barrot on ni els ocells poden trobar aixopluc. La memòria ha mort? Llegint o rellegint Primo Levi no hi ha argúcia possible per dir “jo no en sabia res”.


El govern no va trobar aliats al Ple Municipal a l’hora d’aprovar el pressupost de Mataró Bus, que l’oposició va tombar enmig de retrets per la incapacitat de l’equip de Joan Mora d’arribar al Ple “amb els punts negociats i els deures fets”. Mora va lamentar l’actitud de l’oposició i en roda de premsa va assegurar que “aquest govern inverteix quasi el doble que el 2009 en Mataró Bus però la demagògia d’alguns grups els duu a no voler assumir el cost polític de les retallades que hem hagut de fer”.\nUna vegada més, l’Alcalde va apel·lar al “plus de responsabilitat que tenim tots” en la ciutat i va assegurar que tornaran a portar el pressupost a aprovació. “Nosaltres assumim les retallades a Cirera i Molins, el cost que tenen, altres haurien de fer-ho”.\nPer la seva banda, la regidora Núria Calpe va lamentar que amb el vot contrari al pressupost "s'impedeix l'adquisició de nous vehicles que estava prevista per substituir-ne alguns en flota que tenen més de 15 anys"


Davantals artesanals, de loneta amb roba estampada fets a mà. - ArtesaniaTartaruga\nDavantal sencer per la cuina de loneta...\nDavantal infantil i agafadors per jugar de...\nDavantal infantil, drap de cuina i agafadors per jugar, fets a mà de loneta, tovallola i roba estampada, tot de cotó. Aquests tres productes están pensats per a que els utilitzin els nens quan juguen o per quan cuinen amb els grans.\nDavantal infantil, drap de cuina i...\nDavantal infantil, drap de cuina i agafadors per jugar, fets a mà de loneta, tovallola i roba estampada, tot de cotó. Aquests tres productes estan pensats per a que els utilitzin els nens quan juguen o per quan fan pastissos, galetes,... amb els grans.\nDavantal per nens, drap de cuina i...


La papallona (Els petitons Book 8) - LlibresDigitals.cat\nInici > Botiga > Ebooks > La papallona (Els petitons Book 8)\nAmpliar Títol: La papallona (Els petitons Book 8)\nEn Ton surt a cercar papallones. Tot d’una, en veu una! La vol atrapar pero` se li escapa, ara cap aqui?, ara cap alla`! Quan la cac?a, la troba tan bonica i delicada que la deixa volar.\nUna història sobre la sensibilitat, l’admiracio? i el respecte vers els animals.\nLes històries sense paraules els resultaran familiars i son un estímul per a moure als nens de 1 a 4 anys a parlar i una ocasió pels adults de trobar-se amb ells en un espai comunicatiu de qualitat, sense presses. Es tracta d’observar i trobar un sentit en cada imatge per que“és parlant que els menuts aprenen a trobar maneres de dir”.


Pluja d'estiu...: M'han fet fora..\nCrec que el millor en aqyiuest moments es que et deixi una abraçada sincera i de tot cor.\nAra comencen les coses bones, t'ho dic de veres.\nSé que és molt fàcil dir-ho des de fora, però intenta pensar, encara que et sàpiga greu, que això ha estat el primer pas per a una nova vida que esdevindrà encara més positiva i amb projectes nous...\nCom tu dius, la crisi ha estat una excusa perfecta. De vegades, pel simple fet de poder dir que estan acomiadant gent per culpa de la crisi, perquè sembla que ho estiguin, quan ja sabem que hi ha sectors que no ho estan. Totes les empreses han de semblar víctimes. I per semblar-ho sacrifiquen gent, persones. És molt trist.\nLamento que t'hagi passat, poca cosa es pot dir ara. Ja que tens un xec, passa el nadal com tu vulguis, i a principi d'any, sant tornem-hi, a tirar currículums, a mirar a internet, i a començar a un lloc nou, que encara que sigui difícil, també aporta nous reptes, aire fresc i motivació. Els començaments solen anar bé si s'hi posa ganes. Molts sort, i bones festes. No te les deixis prendre.\nDe moment pren-t'ho com unes vacances, tens dret a gaudir de les Festes. No és ni serà fàcil, però segur que te'n surts :)\naquest aforma d'acomiadar és d'una inhumanitat espantosa.\nBalla, no t'enfonsis, potser no valen la pena\nBuf! Ha de fer molt mal que t'acomiadin així. Em sap greu. Estic segura que aviat aprendràs a ballar sota la pluja! Ànims, noia!\nSon uns malparits! Amb 9 anys a darrera com a mínim t'haurien haver deixat acomiadar-te dels companys...\nBé, "pelillos a la mar" tens dos anys d'atur. Dos anys per viure la vida i trovar una nova feina. Estic ben segur que ho aconseguiràs :-)\nMoltes gràcies a tots pels ànims! seguiré els vostres consells i intantaré passar el nadal sense angoixar-me i... any nou.. vida nova! Un petonàs a tots i gràcies!\nEm dol llegir aquests post. Jo venia a desitjar-te un bon Nadal, que t'ho desitjo igualment i que duri tot l'any.\nSaps? conec una teoria que algú a qui li tinc molt d'apreci sempre la diu. Ara tindrás oportunitats diferents, ara pots aprofitar a canviar coses. Tant de bó\nBonica meva, no sé que dir... De fet, jo per això, fa anys que vaig decidir d'estudiar oposicions... Ara sóc funcionària i gaudeixo d'estabilitat laboral. Em dol molt el que t'ha passat. Et desitjo que aquest any noy et porti una nova feina, una feina que t'agradi i on et trobis a gust. Hem de pensar que tots els canvis són a millor!\nNo són pas maneres de fer les coses, i veig que aquest "estil" s'està imposant massa per tot arreu.\nNo creguis, també estic ben espantada pel que em pot succeïr en un proper "demà".\nTant de bo que la música i la sort acompanyin els teus nous passos.\nÀnims, que diuen que quan la vida ens dona llimones, cal que nosaltres li afegim el sucre.\nAviat farà un mes de l'acomiadament.\nCom et trobes? Estàs veient portes obertes?\nNoia! Que feia dies que no passava per aquí i vaja mala notícia que em trobo...\nEspero que estigues una miqueta millor, i encara que el final ha sigut trist, pensa en els bons moments i en tot lo que has aprés. Ja voràs com trobaràs alguna cosa i això quedarà en un mal record i prou.\n(intenta buscar la part positiva i fer coses que t'agraden molt i molt!)\nHas llegit el llibre La crisi del 2010?


Bloc de 6A – Pàgina 2 – ESCOLA ANGLESOLA\nBloc de 6A\nEXPRESSEM LES COLÒNIES\n18 de juny de 2021\t Sense comentaris a EXPRESSEM LES COLÒNIES\nDesprés de venir de les colònies vam estar uns quants dies parlant molt sobre tot el que havíem après i sentit durant aquells dies tant emocionants. Per això hem decidit fer una expressió lliure i individual del que ens ha…\nDivendres en remull\n13 de juny de 2021\t Sense comentaris a Divendres en remull\nComença a fer mooolta calor… per això hem decidit que l’estona d’esmozar i pati podia ser més refrescant. Farem jocs d’aigua cada divendres com a mínim!! Com hem de procurar no malgastar aigua hem onplert uns quants cubells i amb…\nAnem al Forum i patinem\n5 de juny de 2021\t Sense comentaris a Anem al Forum i patinem\nHem anat al Forum a fer una activitat esportiva de patinatge, tant amb monopatí com amb patinet. No ha estat fàcil però hem après un munt de coses del nostre cos a través de totes les activitats de patinatge. Algunes…\nCOLÒNIES AL JOU NATURE\n3 de juny de 2021\t Sense comentaris a COLÒNIES AL JOU NATURE\nEls dies 26, 27 i 28 de maig vam anar de colònies al Jou Nature. Aquesta casa de colònies està situada a Guardiola de Berguedà. Vam fer moltes activitats: joc de descoberta de la casa, kaiacs, piscina coberta, ciència de…


CANELONS DE CARN | Cuinant entre vinyes\nAquests són els canelons tradicionals que es fan a moltes cases catalanes, que normalment es mengen per la Festa Major i per Nadal. La veritat és que a casa en mengem tot l’any perquè quan en faig m’aprofito, en faig molts i els congelo en safates de 6 canelons; després un cop descongelats faig la beixamel, una mica de formatge ratllat per sobre i tens un plat de primera.\n40 plaques de canelons\n1/2 pollastre (una cuixa i un pit)\n250 gr. de carn de porc\n250 gr. de carn de vedella\n2 butifarres de porc crues\n1 llauna petita de paté\n1 got de llet, 1 cullerada de farina\nUna mica de suc del rostit\nEn una cassola posem oli d’oliva; mentre s’escalfa salpebrerem tota la carn, la farem a trocets i la incorporarem a la cassola. Donarem uns tombs i quan comenci a enrossir afegirem la canyella, les cebes trocejades, els alls i la fulla de llorer. Deixarem que vagi coent tot plegat. Incorporarem la copa de brandi i deixarem una estona fins que s’evapori. Afegirem una got d’aigua o brou i deixarem coure, aproximadament en 45 minuts estarà llest\nUn cop estigui la carn ben cuita deixarem refredar. Tot seguit ja podem preparar el rostit per triturar i preparar els canelons. En una processadora o trituradora anirem posant els diferents tipus de carn junt amb les verdures i procedirem a trinxar; anirem afegint cada vegada una mica de paté, així fins que estigui tota la carn picada. Reservarem el suc del rostit.\nEn la mateixa cassola posarem una mica d’oli i un cop calent afegirem la cullerada de farina; deixarem que la farina es cuini i poc a poc incorporarem el got de llet i una mica de suc del rostit. Amb una batedora de varilles manual anirem remenant fins que vagi lligant. Llavors afegirem la carn que hem trinxat, barrejant-la bé amb la beixamel; d’aquesta manera la carn quedarà molt més melosa. Deixarem refredar.\nCourem les plaques dels canelons. En una olla ben gran escalfarem aigua abundant amb una mica de sal i un raig d’oli. Quan comenci a bullir anirem incorporant les plaques dels canelons. Els deixarem el temps que indiqui la marca dels canelons. Un cop cuits els refredarem amb aigua i els estendrem sobre un drap de cuina.\nAgafarem porcions de la carn trinxada, la posarem sobre de les plaques de caneló i enrotllarem. Així fins que els tinguem tots fets, llavors els posarem en les safates que han d’anar al forn, un al costat de l’altre.\nFarem la beixamel: Ratllarem la ceba ben petitona i la deixarem enrossir en una olleta, amb la nou de mantega i la resta del suc del rostit. Un cop feta, afegirem la farina i deixarem que es cogui. Tot seguit poc a poc anirem incorporant la llet i amb un batedora de varilles manual anirem lligant la beixamel. Salpebrerem i posarem el polsim de nou moscada. Deixarem coure una bona estona, sobre 20 minuts, fins que tingui la textura desitjada.\nCobrirem els canelons amb la beixamel, sobretot que quedin ben impregnats. Seguidament posarem per sobre uns dauets de mantega i els cobrirem de formatge ratllat. Els enfornarem fins que siguin ben rossos. Ja veureu quina delícia………\nCARGOLS AMB BACALLÀ I ALLIOLI


Kamala Harris fa història - Diari de Girona\nKamala Harris fa història\nLa vicepresidenta electa dels EUA és la primera dona, la primera negra i la primera asiàtica-nord-americana d'arribar a la vicepresidència\nricardo mir de francia 09.11.2020 | 09:06\nKamala Harris · Reuters\nFilla d'immigrants ?pare jamaicà professor d'economia a la Universitat de Standford i mare oncòloga nascuda a l'Índia?, pertany, igual que Biden, al sector moderat del Partit Demòcrata però té el respecte del sector més esquerrà de la formació. Malgrat que molts consideraven que va ser massa dura com a fiscal per la seva proximitat als sindicats policials i que va fer poc per reformar el sistema penal, en els últims temps va anar guanyant punts a Washington, on a la cambra alta ha sigut una de les principals impulsores de la llei per acabar amb la immunitat policial.\nDefensa de la justícia social\nDurant la pandèmia, ha defensat amb afany les famílies negres. Quan les protestes contra el racisme van prendre els carrers després de l'assassinat de George Floyd, Harris va anar amb els manifestants i es va erigir en una de les veus més clarividents per la justícia social en el Congrés, on ha promogut lleis per fer dels linxaments un delicte federal. També ha defensat generoses polítiques socials com a resposta a la pandèmia.\nTot això va jugar a favor de la seva elecció com a número dos de Biden, unit al paper decisiu que van jugar els votants negres per ressuscitar la moribunda candidatura de Biden després dels seus desastrosos resultats inicials en les primàries. «Si no tries una dona negra el 2020 perdràs les eleccions», el van advertir per carta centenars de figures públiques, des d'acadèmics fins a rapers.\nAprovada per un 84% dels votants demòcrates, la designació de Harris va ser fustigada pel Partit Republicà, que no ha deixat de presentar com una «radical» la dona que està molt pròxima a l'establishment demòcrata que representa Biden. Trump va recórrer al diccionari d'insults que sol dedicar a les dones i li va dir «desagradable», «falsa» i «boja».\nNo ser l'última\n«Kamala és intel·ligent, dura, experimentada, una dona que ha lluitat per la columna vertebral d'aquesta nació, la classe mitjana, i està preparada per governar des del primer dia», ha dit Biden.\nSegons explica la revista Politico, als 13 anys ja donava mostres del seu caràcter en encapçalar al costat de la seva germana una protesta als apartaments on vivia a Mont-real perquè els nens poguessin jugar a la gespa, aconseguint que les seves demandes fossin acceptades.\nEn la seva autobiografia, Harris recorda que la seva mare les va educar amb l'objectiu que fossin «dones negres orgulloses i segures de si mateixes». Ara, que ha arribat a la vicepresidència dels EUA, té una ingent tasca per davant i sobre la seva esquena recau la responsabilitat de fer bo el lema que li va inculcar la seva mare: «Pots ser la primera, però assegura't de no ser l'última».\nJim Carrey se'n burla de Trump amb la seva paròdia de Joe Biden .


La gent gran del Geriàtric Zoilo Feliu visita l’Escola Joan de Margarit, Notícies, Ajuntament de la Bisbal d'Empordà\n12/11/2018 a les 10:00\nLa gent gran del Geriàtric Zoilo Feliu visita l’Escola Joan de Margarit\nLa proposta va sorgir de la mà del Consell d’Infants Municipal de la Bisbal d’Empordà (CIM) en una activitat promoguda per l'Àrea d'Ensenyament de l'Ajuntament. L’alumnat va aprovar la votació de la proposta de dur a terme alguna activitat amb la gent gran de la Residència Geriàtrica Municipal Zoilo Feliu.\nI dit i fet: des del centre geriàtric es va proposar que algunes persones grans visitessin les classes amb objectes antics per tal d’explicar a l’alumnat per a què servia i com funcionaven. En aquest sentit es van portar utensilis de metall o de fusta, tan diversos com un braser, uns esclops o una màquina de folrar botons.\nLa proposta va arrencar dijous passat, 8 de novembre, quan algunes persones grans del centre van anar a l’Escola Joan de Margarit. No cal dir que la major part dels nens i nenes desconeixien els objectes: alguns eren de l’època d’abans que hi hagués electricitat a les llars. Va ser, doncs, una trobada molt enriquidora i es van compartir coneixements, emocions i rialles. Per tal de culminar aquesta primera fructificant trobada, es va compartir un porró de taronjada entre presents, on es va demostrar que les persones grans són les més hàbils aixecant el porró.


El MUA inaugura l'exposició "Pluri-identitats 2019" - LOBLANC\nEl Museu de la Universitat d’Alacant (MUA) va inaugurar el divendres, 15 de març l’exposició “Pluriidentitats 2019”, que es podrà veure a la Sala Sempere fins al 14 de juliol. La mostra exposa les catorze propostes artístiques que han sigut seleccionades pel jurat de la convocatòria del mateix nom, de les vint-i-dues obres presentades. Col·lectivo OZ, Rebeka Elizegi, Rosa García, Francisco Holgado, Andy López, Sergio Luna, Miriam Martínez Abellán, Javi Moreno, J.F. Navarro, O.R.G.I.A, Sahakyan&Carpena, Pablo Sandoval, Manuel Antonio Velandia i María José Zanón són els artistes i col·lectius triats les obres dels quals s’inclouen en aquesta exposició.\nÉs la primera vegada que el MUA llança la Convocatòria Biennal d’Arts Visuals «Pluriidentitats», una iniciativa del Vicerectorat de Cultura, Esport i Llengües en col·laboració amb el Vicerectorat de Responsabilitat Social, Inclusió i Igualtat, que naix amb la voluntat de ser un espai per a la creació artística contemporània en el qual es plantegen qüestions vinculades amb la identitat de gènere, la diversitat sexual, l’expressió de gènere o l’orientació afectivosexual. El MUA, per tant, torna a convertir-se en un espai en què la fotografia, la pintura, el dibuix, el collage, el vídeo, el grafit i l’escultura dialoguen per a enderrocar estereotips i impulsar el valor de la pluralitat. Pluriidentitats, tal com afirmen els organitzadors, “ens acosta a altres veus i a una altra manera d’entendre la realitat, i a reflexionar sobre conceptes com la diversitat, el respecte i la llibertat. Només així s’aconseguirà una societat més justa, inclusiva i igualitària”.\nAnteriorEl IAC Juan Gil-Albert presenta un nou llibre sobre el Misteri d’Elx a càrrec de l’especialista Joan Castaño\nSiguienteLa Comandància de la Guàrdia Civil es convertirà en un nou espai cultural de la ciutat d’Alacant


El Palau de Les Arts de València llevarà el nom de Plácido Domingo al seu Centre de Perfeccionament\n20M EP27.02.2020 - 15:36h\nD'aquesta manera, a partir d'ara, "la nova denominació de l'espai formatiu d'excel·lència internacional serà Centre de Perfeccionament Palau de les Arts", ha anunciat.\nLa resolució s'ha adoptat en la reunió que ha mantingut aquest dijous la comissió en la qual s'han abordat possibles accions arran de la situació de l'artista Plácido Domingo, després de fer públic un comunicat en el qual demana perdó a les dones que li van acusar d'assetjament sexual "pel dolor" causat i accepta "tota la responsabilitat" per les accions denunciades en els últims mesos.\nEntre els temes que estaven sobre la taula figurava la possibilitat -reclamada per diversos col·lectius i partits- de llevar el nom de l'artista al Centre de Perfeccionament del teatre.\nLa decisió, segons expliquen des de l'organisme, "ha sigut adoptada després de l'anàlisi de les informacions dels últims dies i en coherència amb els valors que sustenten una institució com el Palau de Les Arts".\nPer açò, incideixen, a partir d'ara, "la nova denominació de l'espai formatiu d'excel·lència internacional serà Centre de Perfeccionament Palau de les Arts".


MEDIDAS DE DESESCALADA A PÀRTIR DEL 23 DE NOVIEMBRE - Grup 8\nMEDIDAS DE DESESCALADA A PÀRTIR DEL 23 DE NOVIEMBRE\nMESURES DE DESESCALADA A PARTIR DEL 23 DE NOVEMBRE EN ELS DIFERENTS ÀMBITS ECONÒMICS I SOCIALS\n2.- HORARI MÀXIM D'OBERTURA AL PÚBLIC:\n· Comerços i activitats obertes al públic: entre les 06.00 hores i les 21.00 hores.\n· Els comerços que obren les 24 hores del dia han de tancar a les 21 h i no poden obrir fins les 6 h.\n· Restauració: fins a les 21.30 h.\n· Restauració recollida a l'establiment: fins a les 22 h.\n· Restauració lliuraments a domicili: fins a les 23 h.\n· Activitats culturals: fins a les 22 h.\n2.- ÀMBIT SOCIAL\nL'activitat social i els desplaçaments fora del domicili s'han de reduir al màxim possible. El contacte social s'ha de limitar als grups bombolla, és a dir, a grups de persones que es relacionen entre si.\nActivitats docents, programes i activitats d’intervenció socioeducativa, lleure educatiu i d'educació en el lleure d'infants, adolescents i programes de suport juvenil.\n3.- ÀMBIT EDUCATIU\nExtraescolars: Poden obrir (màxim de 6 alumnes per aula en espais tancats).\n4.- ÀMBIT COMERCIAL:\nCentres comercials tancats:\nPoden obrir les botigues de primera necessitat com farmàcies, ortopèdies, òptiques, centres veterinaris, d’alimentació, begudes, productes higiènics, establiments dedicats a productes de telecomunicacions, serveis de perruqueria i d'estètica, equipaments culturals i esportius.\nTambé poden obrir aquells establiments amb accés directe i independent des de la via pública, amb un aforament màxim del 30%.\nComerços minoristes oberts:\nServeis amb contacte físic (perruqueries i centres d’estètica):\n5.- ÀMBIT DE L'HOSTALERIA I RESTAURACIÓ:\nInteriors: Aforament al 30%. Distància mínima senyalitzada de dos metres entre taules o agrupacions de taules diferents. S'ha de garantir la ventilació de l'espai mitjançant ventilació natural o altres.\nTerrasses: Distància mínima senyalitzada de dos metres entre taules o grups de taules diferents.\n· El consum s'ha de realitzar sempre a la taula.\n· Es limita a 4 el nombre màxim de comensals per taula o agrupació de taules, llevat que pertanyin a la bombolla de convivència.\n· Distància d'un metre entre persones d'una mateixa taula, excepte per a persones que pertanyin a la bombolla de convivència.\n· A partir de les 21:30 h només es pot dur a terme activitat de restauració per servir a domicili o per a recollida dels clients a l'establiment.\n6.- ÀMBIT CULTURAL:\nActivitats culturals d'arts escèniques i musicals (Cinemes, teatres, auditoris, sales de concert...)\n· Aforament al 50% i un màxim de 500 persones per sessió o actuació.\n7.- ÀMBIT ESPORTIU:\nA l'aire lliure: Aforament del 50%, incloent-hi usuaris i públic assistent.\nEspais tancats: Aforament màxim del 30%, incloent-hi usuaris i públic assistent I amb cita prèvia.\n· Control d'accés.\n· Sense vestidors (excepte piscines).\nAutonomos Autonoms Coronavirus Covid-19 Desescalada El-Masnou Empresa Masnou Restriccions-Covid


La vacuna arriba a les residències, els CAPs i l'hospital - Línia Nord ed. Montserratí\nRedacció|2021-01-27T11:05:24+01:0019 gener 2021|Martorell|Línia Nord ed. Montserratí\nYéssica Vizcaíno i Maria Amills, primeres vacunades. Foto: Ajuntament\nMaria Amills i Yéssica Vizcaíno, dos noms de dona que a Martorell ja són sinònim de veure la llum al final del túnel. La Maria, una usuària centenària de la residència Sant Joan de Déu, i la Yéssica, una treballadora de 19 anys del mateix centre, van ser les primeres a rebre la primera dosi de la vacuna de Pfizer-BioNTech contra el coronavirus el passat 29 de desembre.\nEl 6 de gener ja l’havien rebut els usuaris de totes les residències d’avis martorellenques. Alhora, les dosis van anar arribant a tots els municipis del Montserratí, on la majoria de residents i personal dels geriàtrics ja tenen la primera punxada necessària per protegir-se de la Covid-19. “Avui, per a nosaltres, és un gran dia”, deia el resident de Sant Joan de Déu Màrius Garcia tot just després de vacunar-se. En la mateixa línia, el director del centre, Jonathan Triviño, reconeixia a l’emissora municipal que “el fet de poder estar vacunats és un punt d’inflexió”.\nDesprés de les residències, prioritàries en el pla de vacunació, va arribar el torn de l’Hospital Sant Joan de Déu de Martorell, el de referència a la zona. El 12 de gener, quatre infermeres van estar vacunant durant tres hores i mitja un total de 254 professionals de l’hospital comarcal, gairebé la meitat de la plantilla, formada per 630 treballadors. La primera vacunada en aquest cas va ser la cap d’Infermeria del centre, Vanessa Vidal. En paral·lel, la vacuna va arribar als professionals dels centres d’atenció primària (CAPs), que han fet de dic de contenció en la segona i la tercera onada de la pandèmia i que també han viscut aquest moment amb emoció.


Les farmàcies començaran a repartir 1,5 milions de mascaretes a partir de dilluns – Comarques de Ponent\nEl proper dilluns 20 d’abril es començaran a repartir des de les farmàcies de Catalunya les mascaretes que el Govern de la Generalitat ha comprat per tal que la ciutadania disposi d’un Equip de Protecció Individual a l’hora de sortir al carrer. Així ho ha explicat la consellera de la Presidència, Meritxell Budó, durant la roda de premsa diària d’actualització de dades sobre el coronavirus, al costat del conseller d’Interior, Miquel Buch, i la consellera de Salut, Alba Vergés.\nBudó ha dit que de moment han arribat a les farmàcies 1,5 milions de mascaretes i dijous vinent n’arribaran dos milions més. En total, el Govern n’ha adquirit 14 milions, que se sumen a les compres periòdiques per abastir tot el personal sanitari, de residències, de seguretat, i d’emergències i de protecció civil, a més de bates, guants i pantalles.\nLa consellera de la Presidència ha recordat que hi ha dues mascaretes per persona que es podran recollir amb la tarja sanitària individual a les farmàcies i que la primera d’elles serà gratuïta. En aquest sentit, ha donat un missatge clar que “tothom tindrà la seva mascareta” però ha puntualitzat que és “important que qui la vagi a buscar, hi vagi perquè realment la necessitat i no perquè és la mascareta que li toca”, i ha recomanat que aquesta primera vegada se’n vagi a recollir una de sola.\nTambé ha demanat que “ningú trenqui el confinament per tan sols anar a buscar la mascareta” i que aquelles persones grans i col·lectius més vulnerables que la necessitin demanin a algun familiar o veí que els hi reculli amb la tarja sanitària de manera que els “col·lectius que puguin estar més exposats, no hagin de sortir de cada per anar a buscar la mascareta”.\nFinalment, Budó ha agraït la col·laboració de les farmàcies per fer possible aquesta distribució. Ha explicat que el Govern ha estat treballant aquests dies amb el consell de col·legis de farmacèutics “per tal de garantir que totes les mascaretes arribaran a totes les farmàcies del país”.


Què fer quan apareix el càncer a la feina | Junts contra el cancer - FECEC\nQuè fer quan apareix el càncer a la feina\nLa FECEC, Junts contra el càncer, juntament amb la Petita i Mitjana Empresa de Catalunya PIMEC ha posat en marxa el projecte “Què fer quan apareix el càncer a la feina” amb la finalitat de millorar l’experiència del càncer al lloc de treball.\n“Què fer quan apareix el càncer a la feina” és un programa de suport a empreses i treballadors que s’està instaurant com a prova pilot a la comarca del Vallès Oriental. Els destinataris directes del projecte són les micro, petites i mitjanes empreses, així com els autònoms i treballadors que actuen al Vallès Oriental.\nAcompanyar i donar suport durant el procés als agents implicats per tal de millorar l’experiència del càncer a la feina.\nContribuir a evitar l’estigmatització del col·lectiu en l’àmbit laboral\nMillorar, en la mesura del possible, les possibilitats de les persones que viuen amb càncer de mantenir o de reprendre un rol laboral actiu després del diagnòstic i del tractament del càncer.\nUn assessorament personal que atendrà individualment les demandes dels destinataris.\nRecursos de suport com “Un cop de mà en l’experiència del càncer a la feina” que facilitarà la gestió del procés de la malaltia i l’adaptació a les necessitats dels dos agents implicats – empresa i treballador.\nAquesta prova pilot té una durada de 6 mesos i s’instaura al Vallès Oriental conjuntament amb PIMEC, compta amb el suport d’UGT, CCOO, Hospital General de Granollers, Centres d’Atenció Primària de la comarca, entitats federades de la comarca i assessories laborals.\nPots descarregar-te el díptic aquí: ‘Què fer quan apareix el càncer a la feina’.\nPàgina web actualitzada 31/07/2018


Nova línia d'atac al càncer de pròstata avançat, en un estudi liderat per un català\nL'estratègia podria ser útil quan el tumor ha desenvolupat resistència als fàrmacs actuals\nXavier Duran 12/12/2017 - 21.00 Actualitzat 12/12/2017 - 21.18\nCèl·lules tumorals de pròstata\nNou possible front d'atac a les cèl·lules tumorals de pròstata que han desenvolupat resistència al tractament. Un equip liderat per Xavier Salvatella, investigador ICREA a l'Institut de Recerca Biomèdica de Barcelona, proposa una nova estratègia, basada a atacar per llocs diferents la proteïna receptora d'andrògens que les cèl·lules tumorals necessiten per sobreviure i proliferar.\nL'estudi es publica a la revista "Structure" i obre una nova via contra una malaltia que provoca 75.000 morts anuals a Europa.\nEn la majoria del casos, el càncer de pròstata es cura extirpant el tumor amb cirurgia o amb radioteràpia. En un 20% de pacients, però, per eliminar les cèl·lules tumorals cal un tractament que deixa de funcionar al cap de dos o tres anys. Quan les cèl·lules tumorals desenvolupen resistència al tractament, el càncer progressa i la malaltia ja no té cap cura.\nEl fàrmac que s'utilitza actualment actua unint-se a una regió concreta de la proteïna i la inhabilita. Però el tractament perd efectivitat, com explica Salvatella:\n"Amb el temps, la proteïna acumula alteracions, muta, i arriba un punt en què és inútil enviar fàrmacs a aquella regió, perquè de fet, la proteïna es desprèn d'aquella part."\nPer això, al Laboratori en Biofísica Molecular dirigit per Salvatella, estudien en detall l'estructura tridimensional i els moviments atòmics del receptor d'andrògens amb l'objectiu de trobar-hi nous punts d'ancoratge. I en el seu treball descriuen per primer cop una regió petita que és clau per a la supervivència de les cèl·lules tumorals, però que s'havia descartat per enviar-hi fàrmacs.\nHan vist que aquesta regió pren una estructura en forma d'hèlix i gràcies a aquesta transformació s'hi enganxa una altra proteïna, anomenada TFIIF. L'estudi evidencia que la interacció entre totes dues asseguraria la supervivència i multiplicació de les cèl·lules tumorals.\nEn conseqûència, l'equip proposa com a possible diana terapèutica tant la petita regió de vint aminocàcids estudiada com la proteïna TFIIF. La interacció entre totes dues pot ser l'últim recurs que les cèl·lules tenen per sobreviure i proliferar, com explica Elzbieta Maria Szulc, primera autora del treball junt amb Eva de Mol:\n"Hem comprovat en cèl·lules in vitro que si eliminem la regió de vint aminoàcids del receptor d'andrògens, la proteïna TFIIF no s'hi enganxa. I si la interacció falla, el receptor d'andrògens és menys funcional, que és el que es busca."\nAra, els investigadors busquen fàrmacs que interfereixin amb la TFIIF, en col·laboració amb un grup d'experts en simulacions per ordinador. Sense que es pugui assegurar que els fàrmacs seran efectius, Salvatella assenyala que "hi ha dades que ens fan ser optimistes".


2013 – AFA Escola Torre Barona\nVídeos Nadal 2013\nbarona 20 desembre 2013\nAquí us fem arribar els enllaços d’alguns vídeos que ens han fet arribar des de la Comissió de Festes de l’arribada dels Patges Reals i del Trenet de Nadal, organitzat […]\nTrenet de Nadal i Arribada Patges Reals desembre 2013\nbarona 19 desembre 2013\nClicant a l’enllaç podeu trobar les imatges que ens han fet arribar alguns dels pares i mares voluntaris que han col·laborat a la festa de l’Arribada dels Patges Reals i […]\nFull Inscripcions Casal d’Hivern 2013-14\nbarona 10 desembre 2013\nAquest hivern la Fundació Catalana de l’Esplai, gestionarà Casal d’hivern 2013/2014. Adjuntem informació que creiem serà del vostre interès i la fitxa d’inscripció per complimentar. Aquesta fitxa d’inscripció conjuntament a […]\nAquest hivern la Fundació Catalana de l’Esplai, gestionarà Casal d’hivern 2013/2014. Us adjuntem informació que creiem serà del vostre interès i la fitxa d’inscripció per complimentar. Aquesta fitxa d’inscripció conjuntament […]\n254kg d’aliments recollits a l’Escola\nbarona 4 desembre 2013\nEstimades famílies, Volem agraïr la vostra generositat. Gràcies a les vostres donacions, hem aconseguit recollir 254kg d’aliments per a la Creu Roja. És a dir: més del doble del què es va […]\nMENÚ DE DESEMBRE’13\nbarona 28 novembre 2013\nAquí teniu el menú de desembre:\nRECOLLIDA D’ALIMENTS – CREU ROJA\nbarona 13 novembre 2013\nDel 25 al 29 de Novembre, l’escola organitza una recollida d’aliments amb la Creu Roja de Castelldefels. Aquests aliments es repartiràn entre unes 50 famílies de Castelldefels i de […]\nbarona 10 novembre 2013\nClica sobre aquesta imatge per descarregar el menú\nbarona 9 novembre 2013\nAquí podeu trobar totes les fotos de la Festa de la Castanyada. Gràcies a totes les famílies que hi van participar a preparar les castanyes per als nens i a […]\nDIJOUS 24/10 CONCENTRACIÓ EN DEFENSA DE L’ESCOLA PÚBLICA\nbarona 24 octubre 2013\nEl proper dijous 24 d’octubre els principals sindicats educatius convoquen una jornada de vaga general educativa a tot l’Estat. Aquesta convocatòria s’enmarca en el procès de lluita contra l’aprovació de […]


El Centre dental Alberca Farré es un espai d’odontologia integral ubicat a la part alta d’Escaldes des de 1997, on podreu accedir a tots els serveis i últimes tecnologies disponibles avui en dia per a aconseguir el benestar oral i l’ estètica desitjable per als nostres pacients.\nEl Centre Dental d’Ordino funciona des de 2012, oferint també un servei integral als nostres pacients amb un tracte familiar i acollidor, facilitant l’objectiu d’aconseguir el millor estat de salut bucal possible.\nLa importància de la primera visita a l'odontopediatra\nEls odontopediatres som especialistes en proporcionar cures, tant preventius com curatius, als nens des de la infància més primerenca fins a finalitzar el creixement.\nLes revisions i tractaments que realitza un o[...]\nFins a un 30% dels nens menors de tres anys i un 40% dels nens menors de sis tenen càries d'aparició primerenca, per la qual cosa es r[...]\nUn dels primers dubtes que et poden sorgir a l'hora de realitzar-te un tractament d'Ortodòncia és si vas a poder menjar de tot sense problemes i sense que et sigui incòmode.\nLa clau per no sofrir p[...]


Estaràs pren possessió com a portaveu del PP espanyol a la comissió de Desenvolupament Regional al Parlament Europeu\nActualizado 20/7/2009 20:18:47 CET\nLa presidenta del Partit Popular i europarlamentària Rosa Estaràs, va prendre avui possessió com a portaveu titular del PP espanyol a la comissió de Desenvolupament Regional al parlament Europeu.\nSegons un comunicat, la importància de la comissió ve determinada pel fet que és la primera instància de debat dels pressupostos dels Fons de Cohesió que la Comunitat Europea aporta a les regions per contribuir al seu desenvolupament.\nAlhora, en aquesta Comissió se substancien les relacions del Parlament Europeu amb el Comitè de Regions i amb les regions ultraperifèriques i insulars i és competent sobre la coordinació dels instruments estructurals de la Unió.\nPrecisament en matèria de suport a les regions insulars, Estaràs està mantenint un ampli programa de contactes amb diferents europarlamentaris, en el si de la Comissió, amb la finalitat de reactivar les ajudes als territoris insulars, de les quals puguin beneficiar-se Balears.\nD'altra banda, Estaràs també forma part de la Comissió de Turisme i Transports, de la comissió de Drets de la Dona i Igualtat de Gènere i de la Comissió de drets humans.


Ofensiva diplomàtica de França per crear una gran aliança contra Estat Islàmic\nHollande es reunirà amb Barack Obama a Washington i amb Vladímir Putin a Moscou. Mentrestant, París bombardeja Raqqa per tercera nit consecutiva.\nRedacció 18/11/2015 - 07.26 Actualitzat 18/11/2015 - 10.50\nEn paral·lel a les investigacions policials i a la recerca dels presumptes terroristes jihadistes implicats en els atacs de divendres, França manté una forta ofensiva a dues bandes més. Per un costat, no afluixa l'ofensiva militar contra Estat Islàmic i ha bombardejat Raqqa, el feu jihadista del nord de Síria, per tercera nit consecutiva.\nPer l'altre, ha intensificat l'ofensiva diplomàtica amb un clar objectiu: crear una gran aliança contra Estat Islàmic. El president François Hollande busca la col·laboració amb Rússia i els Estats Units. És per això que la setmana que ve viatjarà a aquests dos països per parlar-ne amb els seus homòlegs. Aquest dimarts, però, ha fet un pas previ trobant-se amb el secretari d'Estat nord-americà, John Kerry.\nRússia també intensifica els atacs contra Estat Islàmic\nPer la seva banda, Rússia, que ja s'ha començat a coordinar amb França, també ha llançat un atac aeri massiu contra posicions d'Estat Islàmic a Raqqa, a Síria. N'havia llançat d'altres, però ara és la primera vegada que ho fa notificant-ho abans als nord-americans. L'últim atac arriba després de confirmar-se que l'explosió de l'avió rus al Sinaí egipci va ser un atemptat dels jihadistes.\nLa UE activa la clàusula de solidaritat\nA banda del suport de Washington i Moscou, París també ha buscat el dels seus aliats europeus. En aquest sentit, ha aconseguit que la Unió Europea activi, per primer cop, l'anomenada clàusula de defensa col·lectiva. Es tracta d'un article del tractat europeu que estipula que, si un estat membre és atacat, la resta de socis l'hauran d'ajudar i assistir amb tots els mitjans al seu abast. Hi van donar el vistiplau ahir els ministres de Defensa dels Vint-i-vuit.\nAlmenys 33 morts entre les files jihadistes pels atacs aeris a Raqqa\nFrança alerta que incomplirà el sostre de dèficit per les noves inversions en seguretat\nParís i Moscou acorden coordinar-se en els atacs aeris contra Estat Islàmic\nTercera nit de bombardejos en plena ofensiva diplomàtica d'Hollande